Doložka zlučiteľnosti
právneho predpisu s právom Európskej únie 

1.	Predkladateľ právneho predpisu: vláda Slovenskej republiky 
 
2.	Názov návrhu právneho predpisu: Návrh zákona o integrovanej prevencii a kontrole znečisťovania životného prostredia a o zmene a doplnení niektorých zákonov - nové znenie 

3.	Problematika návrhu právneho predpisu:

a)	je upravená v práve Európskej únie

-	primárnom

Zmluva o fungovaní Európskej únie – čl. 191 až 193 (Životné prostredie)  

-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)

1.	legislatívne akty 

smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (Ú. v. EÚ L 334, 17.12.2010) 

2.	nelegislatívne akty

-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)

b)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii: 

a)	lehota na prebratie smernice alebo lehota na implementáciu nariadenia alebo rozhodnutia

Lehota pre úplnú transpozíciu smernice 75/2010/EU o priemyselných emisiách je 7. január 2013. Vzhľadom na závažnosť problematiky a jej komplexnosť je vypracovávanie a definovanie znenia zákona náročné, aby sa zohľadnili všetky povinnosti transpozície a vplyvu na ochranu životného prostredia, taktiež nároky na prevádzky z hľadiska ekonomicko-technického. 

b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
	
	do 7. januára 2013 

c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie

V súvislosti so smernicou 75/2010/ES o priemyselných emisiách nie je začaté konanie voči Slovenskej republike.  

d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

Pripravované novely nasledujúcich právnych predpisov: 
a) zákona č. 137/2010 Z. z. o ovzduší v znení neskorších predpisov, 
b)zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov, 
c)zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov, 
d)zákona č. 569/2007 Z. z. o geologických prácach (geologický zákon), 

by mali prebrať niektoré z ustanovení smernice. 

5.	Stupeň zlučiteľnosti návrhu právneho predpisu s právom Európskej únie:

Stupeň zlučiteľnosti - úplný 

6.	Gestor a spolupracujúce rezorty: 

Ministerstvo životného prostredia Slovenskej republiky